বুওয়াত অভিযান
বুওয়াত অভিযান বা গাজওয়ায়ে বুওয়াত ২ হিজরির রবিউল আওয়াল মাসে (সেপ্টেম্বর বা অক্টোবর ৬২৩ খ্রিষ্টাব্দ) সংঘটিত হয়। এসময় মুহাম্মাদ ২০০ সদস্যের একটি বাহিনী নিয়ে একটি কুরাইশ কাফেলার পথরোধের জন্য অভিযানের নেতৃত্ব দেন। মুসলিমরা বুওয়াত নামক স্থান পর্যন্ত পৌছায় তবে উভয় পক্ষ পরস্পর মুখোমুখি হতে পারেনি। অভিযানকালে সাদ ইবনে মুয়াজকে মদিনার আমির নিযুক্ত করা হয়। সাদ ইবনে আবি ওয়াক্কাস বাহিনীর সাদা পতাকা বহন করেছিলেন।